Afrikaner Weerstandbeweging
Store norske leksikon,Historie,Verdens historie og samtidshistorie,Afrika,Sør-Afrikas historie,Sør-Afrikas samtidshistorie
Afrikaner Weerstandbeweging (AWB) er en nyfascistisk gruppering på ytterste høyre fløy i Sør-Afrika, stiftet i 1973. AWB ble ledet av Eugene Terre'Blanche, en tidligere livvakt for statsminister Johannes Vorster som etter avviklingen av apartheid i 1994 ble dømt for mordforsøk på en svart arbeider og fengslet i 2001.
Med sine nazistiske symboler, khakiuniformer og våpen har AWB provosert det svarte flertallet og tatt til orde for væpnet kamp for hvitt styre i Sør-Afrika. Terre'Blanche ble selv drept av en av sine ansatte landarbeidere i 2010. AWB eksisterer fortsatt, men gjør lite av seg. De fleste tilhengerne av ideene bak kanaliserer sin støtte til Freedom Front Plus. Les mer i Store norske leksikon apartheid Sør-Afrikas politiske system Sør-Afrikas historie Sør-Afrikas samtidshistorie nyfascisme nynazisme